Min Marion

Min Marion er en norsk dramafilm fra 1975, regissert av Nils R. Müller. Den bygget på Terje Stigens roman av samme navn.

Handling 
Filmen forteller historien om et kjærlighetsforhold mellom to voksne mennesker, Marion og Georg. Marion (spilt av Ulrikke Greve) halter og ansiktet hennes er vansiret fra fødselen av. Georg (Sverre Anker Ousdal) er halt etter en bilulykke. Disse to menneskene har opplevd livet på godt og vondt, og møtt mye motstand. Sammen finner de styrke hos hverandre. Og sammen halter de to videre på hvert sitt bein. Filmen er en sår, men vakker kjærlighetshistorie ikke helt som alle andres.

Om filmen 
Filmen hadde kinopremiere 22. juli 1975. Filmen ble også gitt ut på VHS i serien Norske filmklassikere på 1990-tallet, men finnes ikke utgitt på DVD.
Regissør Nils R. Müller uttalte om filmen: «Vi har alle våre handicap, våre belastninger, men det gjør en ikke mindre egnet til å elske, til å bli glad i et annet menneske.»

I rollene 
 Ulrikke Greve – Marion
 Sverre Anker Ousdal – Georg
 Sverre Hansen – Forstander
 Johan Kjelsberg – Hammerstein
 Mette Lange-Nielsen – Vertinne
 Arne Lie – Vert
 Eli Anne Linnestad – Anne-Lise
 William Nyrén – Leieboer
 Siri Rom – Marions mor
 Irene Thomsen – Leieboerens kone
 Per Tofte – Aron
 Asbjørn Toms – Bonde
 Ottar Wicklund – Marions far
 Sverre Wilberg – Fotograf
 Arne Aas – Leonid

Referanser

Eksterne lenker 
 
 Min Marion hos Filmweb

Filmer fra 1975
Norske filmer fra 1970-årene
Norske dramafilmer
Norskspråklige filmer